

**Republika e Kosovës**

**Republika Kosova - Republic of Kosovo**

***Qeveria - Vlada - Government***

 **Br. 01/175 Datum: 29.11.2023**

Na osnovu člana 92. stav 4. i člana 93. stav 4. Ustava Republike Kosovo, člana 8. Zakona br. 08/L-117 o Vladi Republike Kosovo, člana 15. stav 2. Zakona br. 08/L-193 o budžetskim izdvajanjima za budžet Republike Kosovo za 2023. godinu izmenjen i dopunjen Zakonom br. 08/L-213 i Zakonom br. 08/L-235, u skladu sa članom 17 i 19 Pravilnika o radu Vlade Republike Kosovo br. 09/2011, Vlada Republike Kosovo, na sednici održanoj 29 novembra 2023. godine, donosi:

**ODLUKU**

1. Odobrava se izdvajanje budžetskih sredstava u iznosu od 7.054.092,00 € (sedam miliona pedeset četiri hiljade devedeset dva evra) za pokriće nedostatka sredstava u kategoriji rashoda „Plate i dodaci“ za mesec novembar 2023. godine.
2. Budžetska sredstva prema tački 1. ove odluke preuzimaju se od Ministarstva finansija, rada i transfera, pod šifrom 201, iz potprograma „Kontingencija u Ministarstvu finansija“ sa šifrom 28900, iz kategorije rashoda. „Plate i dodaci“ i prenose se u kategoriju rashoda „Plate i dodaci“ u potprogramima po budžetskim organizacijama, prema tabeli u prilogu ove odluke.
3. Ministarstvo finansija, rada i transfera je dužno da sprovodi ovu odluku.
4. Odluka stupa na snagu danom objavljivanja u Službenom listu Republike Kosovo.

 **Albin KURTI**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Premijer Republike Kosovo

**Dostavlja se:**

* Zamenicima premijera
* Svim ministarstvima (ministrima)
* Generalnom sekretaru KP-a
* Arhivi Vlade



**Republika e Kosovës**

**Republika Kosova - Republic of Kosovo**

***Qeveria - Vlada - Government***

 **Br. 02/175**

 **Datum: 29.11.2023**

Na osnovu člana 92. stav 4. i člana 93. stav 4. Ustava Republike Kosovo, člana 8. Zakona br. 08/L-117 o Vladi Republike Kosovo, člana 3, 4, 7, 8, 44 i člana 45 Zakona br. 03/L-139 o eksproprijaciji nepokretne imovine, sa izmenama i dopunama Zakona br. 03/L-205, u skladu sa članom 17 i 19 Pravilnika o radu Vlade Republike Kosovo br. 09/2011, Vlada Republike Kosovo, na sednici održanoj 29. novembra 2023. godine, donosi:

**ODLUKU**

1. Odobrava se dalje razmatranje zahteva za eksproprijaciju u javnom interesu nekadašnjih društvenih nepokretnih imovina D.I. IGK “Balkan”, Jedinica Damper“, (bivši kamp „Casablanca“),za potrebe Ministarstva odbrane i Kosovskih snaga bezbednosti, katastarska zona Suva Reka, opština Suva Reka, prema tabeli u prilogu ove odluke.
2. Vrednost naknade imovine utvrdiće Ministarstvo finansija, rada i transfera u skladu sa Zakonom br. 03/L-139 o eksproprijaciji nepokretnosti sa izmenama i dopunama izvršenim Zakonom br. 03/L-205 i Administrativnim uputstvom br. 02/2015 „o primeni tehničkih metoda i kriterijuma procene koji će se koristiti za izračunavanje iznosa naknade za nepokretnu imovinu koja se eksproprijiše i štete u vezi sa eksproprijacijom“.
3. U roku od 10 (deset) radnih dana nakon usvajanja ove odluke, Odeljenje za eksproprijaciju, u skladu sa članom 8. stav 8. Zakona br. 03/L-139 o eksproprijaciji nepokretnosti sa izmenama i dopunama izvršenim Zakonom br. 03/L-205, istu objavljuje u Službenom listu Republike Kosovo.
4. Nadoknada za eksproprijisanu imovinu i sve druge finansijske i pravne obaveze koje mogu proizaći iz procesa eksproprijacije vršiće se iz budžeta Vlade Republike Kosovo.
5. Odeljenje za eksproprijaciju (Ministarstvo životne sredine, prostornog planiranja i infrastrukture), Ministarstvo finansija, rada i transfera i Ministarstvo odbrane dužni su da sprovode ovu odluku.
6. Odluka stupa na snagu danom objavljivanja u Službenom listu Republike Kosovo.

 **Albin KURTI**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Premijer Republike Kosovo

**Dostavlja se:**

* Zamenicima premijera
* Svim ministarstvima (ministrima)
* Generalnom sekretaru KP-a
* Arhivi Vlade